Tu smo, da izrazimo občudovanje vašemu pogumu,
vašemu boju, s katerim uničujete mit o nepremagljivi ruski vojski.
Borite se tudi za nas.
Ne branite zgolj svoje domovine,
ozemlja Ukrajine in Evrope,
ampak branite tudi temeljne evropske vrednote.
Svobodo, demokracijo,
pravico vsakogar,
da izbere svoje življenje, in pravico države do suverenosti
in svoje poti.
Delamo vse, kar je v naši moči, da bi pomagali vam in beguncem.
Zavedamo se, da Ukrajina najbolj potrebuje pomoč v obliki orožja,
tako napadalnega kot obrambnega,
da bo lahko obranila zemljo, morje in zrak.
Prenašamo tudi sporočilo evropske enotnosti.
EU je enotna, čeprav gre za zapleteno družino 27 članic.
Enotno podpiramo vaš boj in vašo neodvisnost.
To smo dosegli v kratkem času,
če situacijo primerjamo z dogodki iz zgodovine.
Radi bi vam povedali,
da bodite pogumni. Ukrajina je evropska država.
Pot Ukrajine vodi v Evropo.
Naredili bomo vse, kar je v naši moči,
da ta pot postane pot države članice EU.
Izrecno podpiramo, da se Ukrajini dodeli status države kandidatke.
To ni le konkretna podpora, ampak tudi sporočilo tistim,
ki so Ukrajino napadli.
Ukrajina je del naše družine in družina jo je pripravljena
braniti in podpirati.
Trenutno ni dvoma,
da je Ukrajina tista država, ki najbolj brani evropske vrednote.
Kar naenkrat znotraj EU
veliko govorimo o temeljnih vrednotah.
Te vrednote zares obstajajo.
Nekateri Evropejci se zanje borijo,
branijo jih in zanje tvegajo svoja življenja. V Ukrajini.
Zato se je vzdušje med državami članicami
zelo spremenilo.
Na stotisoče ljudi se zbira na trgih in ulicah evropskih mest
v znak podpore.
Niste sami, ampak ste del družine.
Ostanite pogumni, zmagali boste.
Skupaj nam bo uspelo. Hvala.